**Životopisi umjetnica**

**Maja Bosnar** je likovna/vizualna umjetnica i izvanredna profesorica na Fakultetu likovnih umetnosti,

Univerziteta umetnosti u Beogradu. Živi i radi na relaciji Zagreb – Beograd. Magistrirala je likovne umjetnosti (grafiku-litografiju), a doktorirala iz područja znanosti likovne pedagogije (didaktičko- metodičkih znanosti). Priredila je 14 samostalnih i više od 80 nacionalnih (Srbija), regionalnih i međunarodnih skupnih izložbi. Članica je ULUS-a, HDLU-a i drugih umjetničkih udruženja. Članica je i Hrvatskog kulturnog centra u Beogradu te aktivno promovira hrvatsku umjetnost i kulturu u Beogradu. Objavljuje znanstvene radove u području likovne i vizualne pedagogije.

**Jelena Bračun** diplomirala je 2005. na Akademiji likovnih umjetnosti u Zagrebu na nastavničkom odsjeku, nakon čega je 2010. magistrirala video na Akademiji likovnih umjetnosti u Ljubljani, s temom „Vrijeme i prostor u fotografiji, filmu i videu“. Imala je desetak samostalnih i više skupnih nacionalnih i međunarodnih izložbi. U svom umjetničkom radu bavila se grafikom, eksperimentalnim videom i animacijom, a trenutno joj je glavna umjetnička preokupacija fotografija. Suosnivačica je Udruge za promicanje vizualne kulture OPA i članica HDLU-a.

**Ida Loher** diplomirala je na Akademiji likovnih umjetnosti u Zagrebu, gdje je i zaposlena. Njezin rad obilježen je ispreplitanjem umjetničkog, pedagoškog i aktivističkog djelovanja, a umjetničko izražavanje istraživanjem različitih formi. Godine 2004. osnovala je kazalište za djecu i mlade Tigar teatar s I. M. Bitangom i L. Vukelićem, gdje se bavi produkcijom, likovnim oblikovanjem, edukativnim radionicama te perfomansom. Istraživanje medija proširuje i umjetničkim izražavanjem kroz fotografiju, video i crtež, koje je izlagala na nekoliko samostalnih i više skupnih izložbi. Suosnivačica je udruge za promicanje vizualne kulture OPA i projekte i članica HDLU-a.